REGULAMENTUL (CE) NR. 269/2007 AL COMISIEI
din 14 martie 2007
privind eliberarea licențelor de import pentru anumite citrice preparate sau conservate (mandarine etc.) în perioada 11 aprilie 2007-8 noiembrie 2007
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 3285/94 al Consiliului din 22 decembrie 1994 privind regimul comun aplicabil importurilor și de abrogare a Regulamentului (CE) nr. 518/94 (1),
având în vedere Regulamentul (CE) nr. 519/94 al Consiliului din 7 martie 1994 privind regimul comun aplicabil importurilor din anumite țări terțe și de abrogare a Regulamentelor (CEE) nr. 1765/82, (CEE) nr. 1766/82 și (CEE) 3420/83 (2),
având în vedere Regulamentul (CE) nr. 658/2004 al Comisiei din 7 aprilie 2004 de instituire a măsurilor de salvgardare definitive împotriva importurilor anumitor citrice preparate sau conservate (mandarine etc.) (3), în special articolul 8 alineatul (1),
întrucât:
(1)
Cantitățile pentru care importatorii tradiționali și alți importatori au depus cereri de licență în conformitate cu articolul 5 din Regulamentul (CE) nr. 658/2004 depășesc cantitățile disponibile ale produselor originare din Republica Populară Chineză (RPC).
(2)
La momentul actual este necesar să se stabilească, pentru fiecare categorie de importator, proporția cantității pentru care se depune cererea și care poate fi importată sub licență,
ADOPTĂ PREZENTUL REGULAMENT:
Articolul 1
Licențele de import pentru care se depun cereri în conformitate cu articolul 5 alineatul (1) din Regulamentul (CE) nr. 658/2004 sunt eliberate la nivelul proporțiilor cantităților pentru care se depun cererile, așa cum se prevede în anexă.
Articolul 2
Prezentul regulament intră în vigoare la data de 11 aprilie 2007 și este valabil până la data de 8 noiembrie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 martie 2007.